Video: küsimus kahe naise riigivalitsemisest ärritas presidenti
#000003
President Kersti Kaljulaid ei soovinud kolmapäeval ajakirjanikele kommentaare jagades arutleda teemal, kas kaks naist riigijuhina on parem või halvem kui kaks meest, nimetades taolist küsimusepüstitust mitte eriti mõttekaks.
#000004
President Kaljulaid viibis kolmapäeva pärastlõunal aastavahetusel ilutulestikuraketi tekitatud põlengus hävinud aianduskeskuse Nurmiko kasvuhoone ja poe taasavamisel ning astus mõneks minutiks ka ajakirjanike ette.
#000005
Äsja lõppenud valimiste tulemuste kommentaariks kinnitas ta, et teeb ettepaneku valitsuse moodustamiseks valimised võitnud erakonnale, nagu ta lubas oma vabariigi aastapäeva kõnes. See tähendab, et Eesti järgmiseks peaministriks on tõusmas Reformierakonna juht Kaja Kallas.
#000006
Seda, kas kaksikliit Reformierakonna ja Keskerakonna vahel sünnib, teavad kõige paremini osapooled ise ning riigipea ennustama ei kippunud. "Tänasel päeval on minu ülesanne pidada seda lubadust, mis ma 24. veebruaril andsin: teha see ettepanek valimised võitnud erakonna juhile ja anda talle võimalus panna kokku uus valitsus."
#000007
Seejärel soovis üks telereporter teada, mida toob presidendi meelest Eestile kaasa see, et riiki hakkavad juhtima kaks naist, üks presidendi ja teine peaministrina. Kaljulaid küsis vastu, kas ajakirjanik on millalgi küsinud, mida toob Eestile see, kui riiki juhib kaks ja enam meest.
#000008
"Ma ei oska vastata ei sellele küsimusele, mida tõi Eestile kaasa see, et teda juhtisid peaministri ja presidendina mehed ega oska ka vastata küsimusele, kui seda teevad naised," ütles riigipea ärritunud toonil, lisades viitega teaduslikele uuringutele, et grupisisesed erinevused on suuremad kui gruppide vahelised erisused. "Nii et see küsimus ei ole kuidagi eriti mõttekas," ütles Kaljulaid.
#000009
"Küll aga ma arvan, et nagu see tõsiasi, et Eesti president on nüüd juba kaks ja pool aastat olnud naine ja kõik lasteaia- ja koolilapsed, kes joonistavad pilte vabariigi aastapäevast, joonistavad presidenti kleidis, see midagi tähendab sellele, milliseks kujuneb nende mõtlemine ja nemad ei tule mitte kunagi seda küsimust küsima, mida teie just küsisite."
#000010
Sellepeale Nurmiko kasvuhoones improviseeritud pressikonverents lõppes.
#000011
President Kaljulaid kohtub kolmapäeval riigikogu valimistel parlamenti pääsenud erakondade esindajatega.
#000012
President Kaljulaid kohtus parlamenti valitud parteide juhtidega
#000016
Nurmiko juht: aiandi taastamiseks kulub terve aasta
#000017
Politsei Nurmiko kompleksi põlengu osas menetlust ei alusta
#000018
Autokütuse aktsiisi langetamine läheb Soomele maksma 270 miljonit eurot
#000021
Kohus ei rahuldanud 63 inimese kaebust valitsuse koroonapiirangute vastu
#000027
Sõja 575. päev: Kiiev teatas rünnakutest Vene staabile ja sõjalennuväljale
#000030
Valimiskomisjoni juht tegi valimisseaduste muutmise paketi maatasa
#000031
Punasõdurite ühishauda Narvas ei olnud kedagi maetud
#000035
Päästeametnik läks pensionist ilmajäämise pärast kohtusse
#000036
RIA Elroni küberrünnakust: tõenäoliselt tuleb lähiajal uus selline rünnak
#000038
Avastatud aine aitab astronautide luid hoida
#000042
Eleryn Tiit avaldas singli "Vastassuunas"
#000045
Ettevõte Ridango sattus küberrünnaku alla
#000047
Vahemere migratsioonisurve ähvardab Euroopa tülli ajada
#000049
Ilm püsib olulise sajuta ja suhteliselt soe
#000050
Vabariigi valimiskomisjon suhtub kriitiliselt valitsuse plaanidesse
#000051
Valmimas on Venemaa vastaste sanktsioonide 12. pakett
#000052
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000054